След Хуриета в 1908 година Тодоров минава на страната на Младотурците. Започва да прибира оръжието на кичевските дейци на ВМОРО и оглавява турска потеря. Потерята му се сражава с четата на Михаил Радев Странджата в местността Балтин при село Зашле, Крушовско, като четата губи четника Петко от Журче. На 31 май 1911 година потерята на Тодоров убива от засада прославения войвода Блаже Кръстев Биринчето.